b'\n_START_ARTICLE_\nPunavuokkokala\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPunavuokkokala on v\xc3\xa4rilt\xc3\xa4\xc3\xa4n punaoranssi ja muuttuu vanhemmiten tummemmaksi. P\xc3\xa4\xc3\xa4n takana on mustareunainen juova, joka ulottuu l\xc3\xa4hes kalan vatsapuolelle. Joillakin yksil\xc3\xb6ill\xc3\xa4 on toinen juova ruumiin keskivaiheilla. Kala kasvaa 14\xc2\xa0cm pitk\xc3\xa4ksi.\n_START_SECTION_\nAlkuper\xc3\xa4\n_START_PARAGRAPH_\nPunavuokkokalat ovat kotoisin Tyynenmeren l\xc3\xa4nsiosista. Sen esiintymisaluetta rajaavat Siaminlahti, Japanin etel\xc3\xa4osa, Palau, ja Indonesia.\n_START_SECTION_\nK\xc3\xa4ytt\xc3\xa4ytyminen ja lis\xc3\xa4\xc3\xa4ntyminen\n_START_PARAGRAPH_\nPunavuokkokalat el\xc3\xa4v\xc3\xa4t symbioosissa kuplavuokkojen (Entacmaea quadricolor) kanssa. Lajia pidet\xc3\xa4\xc3\xa4n hyv\xc3\xa4n\xc3\xa4 vuokkokalana riutta-akvaarioon. Niit\xc3\xa4 voi pit\xc3\xa4\xc3\xa4 yksitt\xc3\xa4in, parina tai pienen\xc3\xa4 parvena, jossa on suuri naaras ja muutamia pienempi\xc3\xa4 koiraita.'